Document ID: 32000R2857

32000R2857
L 332/55
JURNALUL OFÍCIAL AL UNIUNII EUROPENE
REGULAMENTUL (CE) NR. 2857/2000 AL COMISIEI
din 27 decembrie 2000
de modificare a Regulamentelor (CE) nr. 1279/98, (CE) nr. 1128/1999, (CE) nr. 1247/1999 și (CE) nr. 2335/2000 în urma noilor concesiuni pentru anumite produse din sectorul cărnii de vită și mânzat în cadrul anumitor contingente tarifare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a piețelor în sectorul cărnii de vită și mânzat (1), în special articolul 32 alineatul (1),
având în vedere Regulamentul (CE) nr. 1727/2000 al Consiliului din 31 iulie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu Ungaria (2), în special articolul 1 alineatul (3),
având în vedere Regulamentul (CE) nr. 2290/2000 al Consiliului din 9 octombrie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu Republica Bulgaria (3), în special articolul 1 alineatul (3),
având în vedere Regulamentul (CE) nr. 2433/2000 al Consiliului din 17 octombrie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu Republica Cehă (4), în special articolul 1 alineatul (3),
având în vedere Regulamentul (CE) nr. 2434/2000 al Consiliului din 17 octombrie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu Republica Slovacă (5), în special articolul 1 alineatul (3),
având în vedere Regulamentul (CE) nr. 2435/2000 al Consiliului din 17 octombrie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu România (6), în special articolul 1 alineatul (3),
având în vedere Regulamentul (CE) nr. 2851/2000 al Consiliului din 22 decembrie 2000 de stabilire a anumitor concesiuni sub forma unor contingente tarifare comunitare pentru anumite produse agricole și care prevede adaptarea, ca măsură autonomă și tranzitorie, a anumitor concesiuni agricole prevăzute de Acordul european cu Republica Polonă și de abrogare a Regulamentului (CE) nr. 3066/95 (7), în special articolul 1 alineatul (4),
întrucât:
(1)
Pentru importul anumitor produse din sectorul cărnii de vită în cadrul contingentelor tarifare deschise prin Acordurile europene cu Republica Ungară, Republica Bulgaria, Republica Cehă, Republica Slovacă, România și Republica Polonă, Regulamentele (CE) nr. 1727/2000, (CE) nr. 2434/2000, (CE) nr. 2435/2000 și (CE) nr. 2851/2000 au prevăzut noi concesiuni. Aceste noi concesiuni se referă la natura produselor și/sau cantitatea produselor, precum și/sau rata preferențială a drepturilor vamale. Acestea produc efecte de la 1 iulie 2000 în cazul Ungariei, Slovaciei și României și de la 1 ianuarie 2001 în cazul Poloniei.
(2)
Pentru a se putea introduce noile concesiuni, este necesar, prin urmare, să se modifice dispozițiile din următoarele regulamente ale Comisie de punere în aplicare:
-
Regulamentul (CE) nr. 1279/98 al Comisiei din 19 iunie 1998 de stabilire a normelor de aplicare a contingentelor tarifare pentru carnea de vită și mânzat prevăzute de Regulamentul (CE) nr. 3066/95 al Consiliului pentru Republica Polonă, Republica Ungară, Republica Cehă, Slovacia, Bulgaria și România (8);
-
Regulamentul (CE) nr. 1128/1999 al Comisiei din 28 mai 1999 de stabilire a normelor de aplicare a unui contingent tarifar pentru vițeii cu o greutate de cel mult 80 kilograme originari din anumite țări terțe (9);
-
Regulamentul (CE) nr. 1247/1999 al Comisiei din 16 iunie 1999 de stabilire a normelor de aplicare a unui contingent tarifar pentru animalele vii din specia bovină cu o greutate de 80-300 kilograme, originare din anumite țări terțe (10);
-
Regulamentul (CE) nr. 2335/2000 al Comisiei din 20 octombrie 2000 de stabilire a cantității procentuale care poate fi acceptată cu privire la cererile de cereri de import prezentate în octombrie 2000 pentru contingentele tarifare pentru carnea de vită prevăzute de Regulamentul (CE) nr. 1279/98 pentru Republica Polonă, Republica Ungară, Republica Cehă, Slovacia, Bulgaria și România (11).
(3)
Restituirea drepturilor la import pentru produsele menționate în anexa I la Regulamentul (CE) nr. 1279/98, așa cum erau înainte de intrarea în vigoare a prezentului regulament, importate în temeiul certificatelor utilizate de la 1 iulie 2000, intră sub incidența articolelor 878-898 din Regulamentul (CEE) nr. 2454/93 al Comisiei din 2 iulie 1993 de stabilire a dispozițiilor de aplicare a Regulamentului (CEE) nr. 2913/92 al Consiliului de stabilire a Codului Vamal Comunitar (12), astfel cum a fost modificat ultima dată prin Regulamentul (CE) nr. 2787/2000 (13).
(4)
Măsurile prevăzute de prezentul regulament sunt conforme cu avizul Comitetului pentru gestionarea cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 1279/98 se modifică după cum urmează:
1.
Titlul se înlocuiește cu următorul text:
2.
Articolul 1 se înlocuiește cu următorul text:
„Articolul 1
Orice import în Comunitate, efectuat în cadrul contingentelor tarifare stabilite în Regulamentele (CE) nr. 1727/2000, (CE) nr. 2290/2000, (CE) nr. 2433/2000, (CE) nr. 2434/2000, (CE) nr. 2435/2000 și (CE) nr. 2851/2000 pentru produsele menționate în anexa I la prezentul regulament, este supus prezentării unui certificat de import.
Cantitățile de produse importate anual în baza acestui regim și cotele preferențiale ale drepturilor vamale sunt prevăzute în anexa I.”
3.
Articolul 3 alineatul (1) litera (c) al doilea paragraf se înlocuiește cu următorul text:
„Grupă de produse «înseamnă produsele originare numai în una din țările menționate în anexa I; o grupă de produse cuprinde produsele corespunzătoare codurilor NC 0201 și 0202 sau produsele de la codurile NC 1602 50 31, 1602 50 39 și 1602 50 80 originare din România, fie produsele de la codul NC 1602 50 originare din Polonia.»”
4.
Articolul 3 alineatul (2) se înlocuiește cu următorul text:
„(2) Prin derogare de la articolul 5 din Regulamentul (CE) nr. 1445/95, cererea de certificat și certificatul cuprind, la căsuța 16, una din grupele de coduri NC menționată la aceeași liniuță:
-
0201, 0202,
-
1602 50 31, 1602 50 39 și 1602 50 80,
-
1602 50.”
5.
Anexa I se înlocuiește cu anexa la prezentul regulament.
Articolul 2
Articolul 2 alineatul (2) din Regulamentul (CE) nr. 1128/1999 se înlocuiește cu următorul text:
„(2) Pentru cantitatea menționată în alineatul (1), nivelul drepturilor vamale:
-
se reduce cu 80 % pentru animalele originare din Bulgaria, Republica Cehă, Estonia, Ungaria, Letonia, Lituania, România și Slovacia;
-
se reduce cu 90 % pentru animalele originare din Polonia.”
Articolul 3
Articolul 1 alineatul (2) din Regulamentul (CE) nr. 1247/1999 se înlocuiește cu următorul text:
„(2) Pentru cantitatea menționată la alineatul (1), nivelul drepturilor vamale:
-
se reduce cu 80 % pentru animalele originare din Bulgaria, Republica Cehă, Estonia, Ungaria, Letonia, Lituania, România și Slovacia;
-
se reduce cu 90 % pentru animalele originare din Polonia.”
Articolul 4
Articolul 1 alineatul (2) din Regulamentul (CE) nr. 2335/2000 se înlocuiește cu următorul text:
„(2) Cantitățile disponibile în perioada prevăzută la articolul 2 din Regulamentul (CE) nr. 1279/98 între 1 ianuarie și 31 martie 2001 se ridică la:
(a)
pentru carnea de vită corespunzătoare codurilor NC 0201 și 0202:
-
4 651,25 tone de carne originară din Ungaria,
-
2 425,00 tone de carne originară din Republica Cehă,
-
2 625,00 tone de carne originară din Slovacia,
-
187,50 tone de carne originară din Bulgaria;
(b)
5 000 tone de carne de vită corespunzătoare codurilor NC 0201 și 0202 originară din Polonia sau 2 336,448 tone de produse prelucrate corespunzătoare codului NC 1602 50 originare din Polonia;
(c)
1 850 tone de produse din sectorul cărnii de vită corespunzătoare codurilor NC 0201, 0202, 1602 50 31, 1602 50 39 și 1602 50 80 originare din România.”
Articolul 5
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Articolul 1 se aplică de la 1 iulie 2000 importurilor de produse din carne de vită și mânzat originare din Bulgaria, Republica Cehă, Ungaria, România și Slovacia. Articolul 1 se aplică de la 1 ianuarie 2001 importurilor de produse din carne de vită și mânzat originare din Polonia.
Articolele 2, 3 și 4 se aplică de la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 decembrie 2000.

Labels: 3
17
18
6